Ewadéné wonten ing kasil ing diagnosis awal Ribéry kedah ngléwataken pertandhingan kanthi wekdal kalih wulan, ananging piyambakipun saged gabung malih kaliyan tim nalika tanggal 14 November wonten ing pertandhingan nglawan Nuremberg.[121] Setunggal minggu candhakipun, Ribéry dipunkritik déning manajer Louis Van Gaal amargi penampilanipun rikala pertandhingan ujicoba nglawan Unterhaching.[122][123] Ananging rikala tanggal 8 Desember, Ribéry damel kalih gol nalika Bayern menang 3-0 saking klub Swiss, Basel wonten ing Liga Champions.[124] Rikala tanggal 15 Januari, wonten ing pertandhingan liga kapisanan Bayern sasampunipun ngaso ing musim dingin nglawan Wolfsburg, Ribéry ngalami cedera suku bagéyan ngandhap wonten ing babak kapisan amargi dipunlanggar déning gelandang Braziian Josué.[125] Laporan awal media nggambaraken cedera ingkang saéstu ingkangdipunalami Ribéry lan mungkin mawon kedah nindakaken operasi kanggé nambani ligamen ingkang suwék.[126][127] Ananging, sasampunipun médis nganalisi ingkang langkung tebih, cedera ingkang dipunalami déning Ribéry namung kesléo saengga saged mantun kanthi wekdal kalih minggu.[128] Piyambakipun wangsul wonten ing tim rikala tanggal 5 Februari wonten ing pertandhingan liga nglawan Köln.[129] Rikala tanggal 12 Februari, Ribéry damel kalih gol nalika Bayern menang 4-0 saking Hoffenheim.[130]